pythainlp/thai-wiki-dataset-v4 huggingface dataset:
แสงชัย สุนทรวัฒน์

แสงชัย สุนทรวัฒน์ (12 มิถุนายน พ.ศ. 2486 – 11 เมษายน พ.ศ. 2539) เป็นนักกฎหมาย คอลัมนิสต์ในคอลัมน์ "ฟุต ฟิต ฟอ ไฟ" อดีตหัวหน้าฝ่ายปฏิบัติการข่าว สถานีโทรทัศน์สีกองทัพบกช่อง 7 อดีตผู้อำนวยการองค์การฟอกหนัง และอดีตผู้อำนวยการองค์การสื่อสารมวลชนแห่งประเทศไทย (อ.ส.ม.ท.)
ประวัติ.
แสงชัย สุนทรวัฒน์ เกิดเมื่อวันที่ 12 มิถุนายน พ.ศ. 2486 ที่ตำบลหน้าเมือง อำเภอเมือง จังหวัดปราจีนบุรี เป็นบุตรของ นายประดิษฐ์ กับนางบุญยืน สุนทรวัฒน์ เป็นน้องชายสมชาย สุนทรวัฒน์ รัฐมนตรีช่วยว่าการกระทรวงมหาดไทย และมีพี่น้องร่วมกันอีก 3 คน รวม 5 คน คือ อำไพ ตรีสุวรรณ, อำนวย สุนทรวัฒน์ แม่ชีในรัฐยูทาห์ สหรัฐ, และอำนาจ สุนทรวัฒน์ อดีตประธานสภาคนไทยในรัฐเท็กซัส สหรัฐ และอดีตประธานสภามวยโลก แสงชัยสมรสกับวัชรี สุนทรวัฒน์ มีบุตรชายคนเดียว คือ อิสรา สุนทรวัฒน์ อดีตสมาชิกสภาผู้แทนราษฎร
แสงชัยเสียชีวิตด้วยการถูกลอบสังหารด้วยอาวุธปืน ขณะเดินทางกลับที่พักย่านเมืองทองธานี โดยมีอุบล บุญญชโลธร อดีตผู้รับสัมปทานจัดรายการทางสถานีวิทยุ อ.ส.ม.ท. ส่วนภูมิภาค เป็นผู้บงการ เมื่อวันที่ 11 เมษายน พ.ศ. 2539 สิริอายุรวม 52 ปี
การศึกษา.
แสงชัย สุนทรวัฒน์ สำเร็จการศึกษาระดับมัธยมศึกษาจากโรงเรียนอำนวยศิลป์ และ โรงเรียนเตรียมอุดมศึกษา ระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และระดับปริญญาโทด้านกฎหมายจากสหรัฐ และได้รับ ปรัชญาดุษฎีบัณฑิตกิตติมศักดิ์ สาขาวิชาภาษาอังกฤษ จากมหาวิทยาลัยรามคำแหง 
การทำงาน.
แสงชัย ทำงานเป็นนักกฎหมายที่สหรัฐ ในขณะเดียวกัน แสงชัยก็มีกิจการร้านอาหาร จนกระทั่งเริ่มงานในวงการสื่อสารมวลชน ด้วยการเป็นนักเขียนคอลัมนิสต์ให้กับหนังสือพิมพ์พิมพ์ไทย และ หนังสือพิมพ์เดลินิวส์ ใน พ.ศ. 2525 ขณะที่อาศัยอยู่ที่นั่น ตามลำดับ 
แสงชัย เริ่มมีชื่อเสียงจากการเป็นนักเขียนคอลัมนิสต์ คอลัมน์ "ฟุต ฟิต ฟอ ไฟ" ให้กับหนังสือพิมพ์ไทยรัฐ 
เมื่อกลับมาที่ประเทศไทยในปี พ.ศ. 2526 แสงชัยก็ยังทำงานด้านกฎหมายเช่นเดิม ต่อมาในปี พ.ศ. 2532 ชาติเชื้อ กรรณสูต กรรมการผู้จัดการสถานีโทรทัศน์สีกองทัพบกช่อง 7 ในขณะนั้นได้ชักชวนให้แสงชัยเข้ารับตำแหน่งหัวหน้าฝ่ายปฏิบัติการข่าว แต่ทำหน้าที่ได้เพียง 11 เดือน ในปี พ.ศ. 2533 แสงชัยก็ได้เข้ารับตำแหน่งเป็นผู้อำนวยการองค์การฟอกหนัง รัฐวิสาหกิจในสังกัดกระทรวงกลาโหม และทำงานที่องค์การแห่งนี้ได้เกือบ 4 ปี จนกระทั่ง พ.ศ. 2536 แสงชัยเข้ารับตำแหน่งเป็นผู้อำนวยการองค์การสื่อสารมวลชนแห่งประเทศไทย (อ.ส.ม.ท.) และได้เข้ามาเปลี่ยนแปลงวงการโทรทัศน์ไทย ตราบจนช่วงสุดท้ายของชีวิต
เคปเลอร์-452บี

เคปเลอร์-452บี  เป็นดาวเคราะห์นอกระบบที่โคจรรอบดาวดาวแคระเหลือง ตรวจจับโดย กล้องโทรทรรศน์อวกาศเคปเลอร์ และประกาศค้นพบครั้งแรกโดย นาซา เมื่อวันที่ 23 กรกฎาคม 2015 ซึ่งเป็นดาวดวงแรกที่ใกล้เคียงกับโลกมากที่สุดตั้งแต่การค้บพบ และโคจรอยู่ในเขตที่อยู่อาศัย
ชบาเมเปิล

ชบาเมเปิล (ชื่อวิทยาศาสตร์: "Hibiscus acetosella") เป็นพืชในวงศ์ชบา (Malvaceae) มีถิ่นกำเนิดในทวีปแอฟริกา เป็นไม้พุ่มสูง 1-2 เมตร ลำต้นและกิ่งก้านมีสีแดงถึงสีแดงอมม่วง มีขน ใบเป็นใบเดี่ยวรูปนิ้วมือ เว้าลึกเป็น 4 แฉก คล้ายใบเมเปิล ออกเรียงสลับ ก้านใบยาว ดอกออกเป็นดอกเดี่ยวหรือคู่ตามซอกใบ โคนดอกเชื่อมกันเป็นหลอด ปลายแยกเป็นกลีบดอกสีส้ม 5 กลีบ มีใบประดับรูปใบหอก ใจกลางดอกมีสีม่วงเข้มถึงดำ กลีบเลี้ยงมี 5 แฉก สีแดงถึงแดงอมม่วง มีเกสรตัวผู้จำนวนมาก ก้านเกสรเชื่อมกันเป็นหลอด ล้อมรอบด้วยเกสรตัวเมีย ปลายเกสรตัวเมียแยกเป็น 5 แฉก โผล่พ้นหลอดเกสรตัวผู้ ดอกจะบานช่วงเช้า และหุบตอนสาย ผลค่อนข้างกลม ยอดแหลม มีสัน มีกลีบเลี้ยงหุ้มผลไว้ ภายในมีเมล็ดจำนวนมาก ขยายพันธุ์ด้วยการเพาะเมล็ดหรือปักชำกิ่ง
ชบาเมเปิลนิยมปลูกเป็นไม้ประดับ ใบและรากสามารถรับประทานได้ ดอกนำมาทำเป็นเครื่องดื่มได้เช่นเดียวกับกระเจี๊ยบแดง
หมามุ่ยช้าง

หมามุ่ยช้าง ชื่อวิทยาศาสตร์: "Mucuna gigantea" อยู่ในวงศ์ถั่ว เป็นไม้เลื้อยขนาดใหญ่ ใบประกอบแบบสามใบย่อย ดอกช่อออกตามซอกใบ กลีบเลี้ยงสีเหลืองอ่อน มีขนสีน้ำตาลปกคลุม ทำให้ระคายเคือง ดอกสีขาวอมเขียวหรืออมเหลือง ผลแบนรูปรีเบี้ยว กระจายพันธุ์ทั่วเอเชียและแปซิฟิก
สกุลหมามุ่ย

สกุลหมามุ่ย หรือMucuna เป็นสกุลของพืชที่มีสมาชิก 100 สปีชีส์ ที่เป็นไม้เลื้อยและไม้พุุ่ม ในวงศ์ Fabaceae พบได้ทั่วไปในเขตร้อน
สปีชีส์.
<templatestyles src="Col-begin/styles.css"/>
เอื้องข้าวเหนียวลิง

เอื้องข้าวเหนียวลิง ชื่อวิทยาศาสตร์: "Calanthe rosea" เป็นกล้วยไม้ดิน ลำลูกกล้วยทรงน้ำเต้า ออกดอกแล้วทิ้งใบ ดอกสีชมพู กลีบปากเกือบกลม สีชมพูเข้ม โคนสีขาว ม้วนเป็นท่อ พบในประเทศฟิลิปปินส์ พม่า ในไทยพบทางภาคตะวันออกเฉียงเหนือและภาคตะวันตก
นิชิฮงงันจิ

นิชิฮงงันจิ (; โรมาจิ: "Nishihongan-ji") หรือ วัดฮงงันตะวันตก เป็นหนึ่งในสองวัดพุทธของสำนักโจโดชินชูในนครเกียวโต อีกวัดหนึ่งคือฮิงาชิฮงงันจิ (วัดฮงงันตะวันออก) วัดแห่งนี้ถูกจัดตั้งขึ้นใน พ.ศ. 2145 โดยโชกุนโทกูงาวะ อิเอยาซุ ซึ่งได้แยกวัดฮงงันออกเป็นสองวัดคือวัดตะวันออกและวัดตะวันตก เพื่อลดทอนอิทธิพลของสำนักโจโดชินชู
วันนิชิฮงงัน ได้รับเป็นขึ้นทะเบียนเป็นหนึ่งในสมาชิกของอนุสรณ์สถานทางประวัติศาสตร์เกียวโตโบราณ ซึ่งมีสถานะเป็นมรดกโลก
สโมสรฟุตบอลม็อลเดอ

สโมสรฟุตบอลม็อลเดอ  เป็นสโมสรฟุตบอลของม็อลเดอ ประเทศนอร์เวย์ ปัจจุบันเล่นอยู่ในเอลีเตอเซเรียน ลีกสูงสุดของประเทศนอร์เวย์ สโมสรก่อตั้งขึ้นเมื่อวันที่ 19 มิถุนายน พ.ศ. 2454 เดิมม็อลเดอรู้จักกันในชื่อว่า อินเตอร์แนชนัล ม็อลเดอเคยชนะเลิศลีกสูงสุดทั้งสิ้นสี่สมัย (2011, 2012, 2014, 2019) นอร์วีเจียนคัพอีก 4 สมัย (1994, 2005, 2013, 2014) และเคยสิ้นสุดที่อันดับสองในตารางกว่า 10 ครั้ง ม็อลเดอเป็นหนึ่งในสองสโมสรของประเทศนอร์เวย์ที่สามารถผ่านเข้าไปเล่นในยูฟ่าแชมเปียนส์ลีก
 "ณ วันที่ 11 มิถุนายน พ.ศ. 2558"
ผู้เล่น.
ชุดปัจจุบัน.
<templatestyles src="Template:Football squad player/styles.css" />
เซแอ็ส ฟอลาแอ็ช

แซกล์สปอร์ติฟฟอลาแอ็ช  หรือรู้จักกันในชื่อว่า ฟอลาแอ็ช เป็นสโมสรฟุตบอลตั้งอยู่ที่เมืองแอ็ช-ซูร์-อาลแซ็ต ประเทศลักเซมเบิร์ก ก่อตั้งขึ้นเมื่อปี พ.ศ. 2449 โดยศาสตราจารย์ชาวบริติช ฟอลาแอ็ชเป็นสโมสรฟุตบอลแห่งแรกของประเทศลักเซมเบิร์ก และเป็นสโมสรที่ดีที่สุดของประเทศ 
ผู้เล่น.
ชุดปัจจุบัน.
<templatestyles src="Template:Football squad player/styles.css" />
ไป๋ ปิง

ไป๋ ปิง (ชื่อภาษาอังกฤษ: Michelle Bai) เป็นนักร้องและนักแสดงจีน เกิดเมื่อวันที่ 2 พฤษภาคม พ.ศ. 2529 เป็นนักแสดงที่โด่งดังจากบท เสว่เป่าไช่ และเจ้าหญิงอวี่ซู ในเรื่อง ความฝันในหอแดง (2010) and "The Myth" (2010)
เฉิน เสี่ยวตง

เฉินเสี่ยวตง หรือ แดเนียล ชาน (ชื่อภาษาอังกฤษ: Daniel Chan, Chan Hiu Dung)นักแสดงที่เราคุ้นหน้ากันดีจากบท หนิงไฉ่เฉิน จากโปเยโปโลเย 
ประวัติ.
เฉินเสี่ยวตง ชื่อเดิมชื่อ เฉิน หจัวหยัง มีชื่อภาษาอังกฤษว่า แดเนียล ชื่อเล่นคือ ตงตง เกิดเมื่อวันที่ 3 กันยายน 1975 ที่ฮ่องกง ภูมิลำเนาเดิมอยู่ที่เซี่ยงไฮ้ สมาชิกในครอบครัวมีพ่อ แม่ น้องชายสองคนและย่า จบการศึกษาจากโรงเรียนนานาชาติ ที่ฮ่องกง
เฉินเสี่ยวตงเข้าวงการตั้งแต่อายุ 16 ปี เริ่มจากการถ่ายโฆษณาก่อน จากนั้นจึงมีคนแนะนำให้รู้จักกับอาจารย์ไต้ซือชงซึ่งปั้นดารานักร้องดังๆมามาก ดังนั้น เฉินเสี่ยวตง จึงเป็นหนึ่งในนั้นด้วย และได้เซ็นสัญญากับบริษัทดนตรีPolyGram ออกอัลบั้มชุดแรกชื่อ da kai tian kong หรือเปิดท้องฟ้า ในปี 1994 ตั้งแต่ปี 1994 – ปี 2006 เฉินเสี่ยวตงได้ออกอัลบั้มทั้งหมด 34 ชุด หน้าตาหล่อเหลาและเสียงที่มีเสน่ห์ทำให้เฉินเสี่ยวตงได้รับรางวัลดนตรีต่าง ๆ เช่น รางวัลนักร้องใหม่ยอดเยี่ยม และรางวัลเพลงที่ได้รับความนิยมที่สุด เป็นต้นทั้งจากแผ่นดินใหญ่จีน ฮ่องกงไต้หวันและต่างประเทศ
แต่ปัจจุบัน เฉินเสี่ยวตงให้ความสำคัญกับการแสดง เขาได้แสดงละครโทรทัศน์และภาพยนตร์หลายเรื่อง เช่น ละครโทรทัศน์เรื่อง โปเยโปโลเย ซึ่งแสดงร่วมกับต้าเอสดาราสาวสวยของไต้หวัน และได้รับความนิยมอย่างมากจากแฟน ๆ
เกอเรตาอาปีอินโดเนซียา

บริษัท รถไฟอินโดนีเซีย จำกัด  เป็นผู้ดำเนินงานการขนส่งระบบรางหลักในประเทศอินโดนีเซีย มีสถานะเป็นรัฐวิสาหกิจ มีบริษัทลูกคือ บริษัท รถไฟชานเมืองอินโดนีเซีย จำกัด ซึ่งดำเนินการรถไฟฟ้าชานเมืองในเขตกรุงจาการ์ตา นับตั้งแต่วันที่ 14 สิงหาคม ค.ศ. 2008
เฉิน จิน

เฉิน จิน (10 มกราคม ค.ศ. 1986 —) เป็นอดีตนักกีฬาแบดมินตันชายทีมชาติจีน เขาเลิกเล่นทีมชาติในปี ค.ศ. 2013 และเป็นหัวหน้าผู้ฝึกสอนแบดมินตันทีมชาติจีน ประเภทหญิงเดี่ยว ตั้งแต่เดือนมกราคม ค.ศ. 2014
ประวัติ.
เฉินมีชื่อเดิมว่า เฉิน เผิงเฟย เกิดในปี ค.ศ. 1986 ที่หันตัน, มณฑลเหอเป่ย์, สาธารณรัฐประชาชนจีน เฉินเป็นลูกบุญธรรมของจิน เชา ผู้ฝึกสอนแบดมินตัน
ในปี ค.ศ. 2004 เขาได้แชมป์เฟรนช์โอเพนและโปลิชโอเพน ในปี ค.ศ. 2006 เขาได้แชมป์เยอรมันโอเพนและไชนามาสเตอรส์ เฉินได้เข้าสู่รอบก่อนรองชนะเลิศในการแข่งขันแบดมินตันชิงแชมป์โลก 2006 ในประเภทชายเดี่ยวโดยแพ้ อี ฮย็อน-อิลจากประเทศเกาหลีใต้ ด้วยคะแนน 21–14, 19–21, 21–12
ในปี ค.ศ. 2008 ในการแข่งขันออลอิงแลนด์โอเพน เขาชนะหลิน ตัน ด้วยคะแนน 22–20, 25–23 และได้รับเหรียญทองแรกจากการแข่งขันออลอิงแลนด์โอเพน
ในปีเดียวกัน ในการแข่งขันกีฬาแบดมินตันในโอลิมปิกฤดูร้อน 2008 ในประเภทชายเดี่ยว ที่ปักกิ่ง เขาเอาชนะ จอห์น มูดี จากนิวซีแลนด์, แอร์วิน เกลูฟเนอร์ จากฝรั่งเศส และ ซเย่ อวี้-ซิง จากจีนไทเป เขาได้เข้าสู่รอบรองชนะเลิศ และได้รับเหรียญทองแดงในที่สุด
ในปี ค.ศ. 2012 ในการแข่งขันกีฬาแบดมินตันในโอลิมปิกฤดูร้อน 2012 ในประเภทชายเดี่ยว ที่ลอนดอน เขาเอาชนะ ปแชมือสวัฟ วาคา จากโปแลนด์ ในรอบแบ่งกลุ่ม ส่วนในรอบ 16 คนสุดท้าย เขาสามารถเอาชนะ มาร์ค ซวีบลอร์ จากเยอรมนี แต่ในรอบ 8 คนสุดท้าย เขาแพ้ อี ฮย็อน-อิลจากประเทศเกาหลีใต้
#เปลี่ยนทาง รายการระดับซุปเปอร์ซีรีส์
#เปลี่ยนทาง รายการระดับกรังด์ปรีซ์โกลด์ และกรังด์ปรีซ์
สงครามเพลง (ภาพยนตร์ไทยปี พ.ศ. 2526)

สงครามเพลง เป็นภาพยนตร์ว่าด้วยธุรกิจเพลง กำกับภาพยนตร์โดย ฉลอง ภักดีวิจิตร ออกฉายเมื่อวันที่ 29 เมษายน พ.ศ. 2526 สร้างโดย บางกอกการภาพยนตร์ ของ ฉลอง ภักดีวิจิตร นำแสดงโดย ธีรพงศ์ เหลียวรักวงศ์ , เนาวรัตน์ ยุกตะนันท์ , ยอดรัก สลักใจ , เศรษฐา ศิระฉายา , พุ่มพวง ดวงจันทร์ , กรุง ศรีวิไล , พิงค์แพนเตอร์ , ฮอตเปปเปอร์ , มานพ อัศวเทพ , ฤทธิ์ ลือชา , รณ ฤทธิชัย , สายัณห์ จันทรวิบูลย์ , ธิติมา สังขพิทักษ์ และ ดาวใต้ เมืองตรัง ภาพยนตร์ดังกล่าวยังเป็นผลงานการแสดงเรื่องแรกของพุ่มพวง ดวงจันทร์ด้วย หลังจากในปี พ.ศ. 2533 สงครามเพลงก็ได้ถูกนำมาสร้างในภาค 2 "สงครามเพลงแผน 2" นำแสดงโดย สรพงศ์ ชาตรี, สามารถ พยัคฆ์อรุณ, ทิพย์ ธรรมศิริ, ตรีรัก รักการดี สร้างโดย บางกอกเอ็นเตอร์ไพรส์ โดย ธนารุ่งโรจน์ กำกับการแสดงโดย สายัณห์ จันทรวิบูลย์ ออกฉายครั้งแรกวันที่ 15 กันยายน พ.ศ. 2533 
ต่อมาภาพยนตร์เรื่องนี้ได้ถูกนำมาสร้างเป็นละครโทรทัศน์และได้มีพิธีบวงสรวงในปี พ.ศ. 2558 กำกับการแสดงโดย กัญจน์ ภักดีวิจิตร ลูกชายคนเล็กของฉลอง ภักดีวิจิตรมีนักแสดงนำอาทิ ชนาธิป โพธิ์ทองคำ ลักษณ์นารา เปี้ยทา เปาวลี พรพิมล สมชาย เข็มกลัด และ เต๋า ภูศิลป์ 
เรื่องย่อ.
เรื่องราวการขับเคี่ยวแข่งขันทางธุรกิจระหว่างสองค่ายเพลง ที่ห้ำหั่นกันอย่างเอาเป็นเอาตาย ชิงไหวชิงพริบ งัดกลยุทธ์นานามาสู้กัน หรือเรียกสั้นๆ ว่าสงครามเพลง ซึ่งมีทั้งเพลงลูกทุ่ง ลูกกรุง ที่สุดเมื่อเหนื่อยหนักหมดแรง จึงไม่มีใครเป็นผู้ชนะ
โมโตฮิโระ ฮาตะ

โมโตฮิโระ ฮาตะ (; โรมาจิ: "Hata Motohiro") เกิดเมื่อวันที่ 11 ตุลาคม 1980 เป็นนักร้อง, นักแต่งเพลงชาวญี่ปุ่น ออกอัลบัมแรกใน พ.ศ. 2549 กับค่ายเพลงยักษ์ใหญ่ BMG Japan ในชื่อเพลงชิงกูโระ (; โรมาจิ: "Shinkuro") โมโตฮิโระมีความสูง 178 เซนติเมตร หมู่เลือดเอ มีพี่น้อง 3 คน
ประวัติ.
ฮาตะเป็นน้องคนสุดท้อง เขาย้ายไปอยู่โยโกฮามะตั้งแต่อายุ 2 ขวบ เขาเริ่มเล่นกีตาร์ตั้งแต่อายุ 3 ขวบหลังจากพี่ชายคนโตได้รับเงินจำนวน 3,000 เยนจากเพื่อน ในช่วงมัธยมต้น ฮาตะเริ่มแต่งเพลง และเริ่มทำงานอย่างจริงจังในฐานะนักดนตรีในช่วงมัธยมปลาย
ใน พ.ศ. 2542 ฮาตะแสดงคอนเสิร์ตครั้งใหญ่ครั้งแรกที่ F.A.D Yokohama live house หลังจากโดนเพื่อนทาบทาม
ใน พ.ศ. 2557 ภาพยนตร์เรื่อง"สแตนด์บายมี โดราเอมอน เพื่อนกันตลอดไป"ได้นำเพลงคำสัญญาของดอกทานตะวัน (ひまわりの約束) ไปใช้เป็นเพลงประกอบภาพยนตร์
ฉนวนวาคาน

ฉนวนวาคาน  เป็นช่องดินแดนแคบในประเทศอัฟกานิสถานที่ยื่นออกไปจรดประเทศจีน และแยกภูมิภาคปกครองตนเองกอร์โน-บาดัคชานของทาจิกิสถานจากกิลกิต-บัลติสถานในกัศมีร์ส่วนที่บริหารโดยปากีสถาน มีเทือกเขาปามีร์อยู่ทางทิศเหนือ และเทือกเขาการาโกรัมทางทิศใต้ ฉนวนวาคานเป็นต้นแม่น้ำปันจ์และแม่น้ำปามีร์ ซึ่งไหลมารวมกันกลายเป็นแม่น้ำอามูดาร์ยา นักเดินทางใช้เส้นทางการค้าผ่านหุบเขานี้ไปยังเอเชียตะวันออก, เอเชียใต้ และเอเชียกลางมาตั้งแต่สมัยโบราณ
ฉนวนนี้ได้รับการจัดตั้งขึ้นตามข้อตกลงใน ค.ศ. 1893 ระหว่างจักรวรรดิบริติช (บริติชราช) กับอัฟกานิสถาน ก่อให้เกิดเส้นดูรันด์ ช่องดินแดนแคบทำหน้าที่เป็นเขตกันชนระหว่างจักรวรรดิรัสเซียกับจักรวรรดิบริติช ฝั่งตะวันออกติดกับซินเจียงของจีนสมัยราชวงศ์ชิง
ในทางการเมือง ฉนวนนี้อยู่ในอำเภอวาคาน จังหวัดบาดัคชาน ประเทศอัฟกานิสถาน ใน ค.ศ. 2010 ฉนวนวาคานมีประชากร 12,000 คน
ฟุตบอลทีมชาติบอสเนียและเฮอร์เซโกวีนา

ฟุตบอลทีมชาติบอสเนียและเฮอร์เซโกวีนา (บอสเนีย: Nogometna/Fudbalska reprezentacija Bosne i Hercegovine; ซีริลลิก: Ногометна/Фудбалска репрезентација Боснe и Херцеговинe) เป็นทีมฟุตบอลตัวแทนของประเทศบอสเนียและเฮอร์เซโกวีนา อยู่ภายใต้การควบคุมของสมาคมฟุตบอลบอสเนียและเฮอร์เซโกวีนา มีผลงานที่ดีที่สุดคือการเข้ารอบแบ่งกลุ่มในฟุตบอลโลก 2014 เป็นครั้งแรก
ผู้เล่น.
ชุดปัจจุบัน.
รายชื่อผู้เล่นที่ลงแข่งขันใน ฟุตบอลโลก 2018 รอบคัดเลือก พบกับกรีซ วันที่ 13 พฤศจิกายน 2016
"ข้อมูลการลงเล่นและการทำประตูนับถึงวันที่ 13 พฤศจิกายน หลังจากการพบกับกรีซ"
แปน รอน

แปน รอน (Pan Ron; , การออกเสียง: [paen rɑːn]) เป็นนักร้องและแต่งเพลงชาวกัมพูชา ที่เป็นที่นิยมมากในช่วง พ.ศ. 2503 – 2513 และเป็นนักร้องโด่งดังระดับประเทศใน พ.ศ. 2509 เมื่อได้อัดแผ่นเสียงกับสิน ศรีสมุทร เธอได้ร้องเพลงไว้กว่าร้อยเพลง และแต่งร้องเองหลายเพลง ชีวิตส่วนตัวของเธอไม่เป็นที่รู้จักกันมากนัก เพราะนิยมเก็บตัวมากกว่า เธอเสียชีวิตในช่วงที่เขมรแดงปกครองประเทศ น้องสาวของเธอคือแปน รอม กล่าวว่ารอนรอดชีวิตจนกระทั่งทหารเวียดนามรุกราน และเธอได้หายสาบสูญไป ซึ่งเขมรแดงได้ฆ่าผู้คนจำนวนมากในเวลานั้น
วี่น-มอง (นักมวยสากล)

วี่น-มอง ([wɪ́ɰ̃ màʊ̯ɰ̃]) เป็นนักมวยสากลสมัครเล่นชาวพม่า เกิดเมื่อ 1 กุมภาพันธ์ พ.ศ. 2489 ได้ติดทีมชาติพม่าเข้าร่วมการแข่งขันกีฬาโอลิมปิก พ.ศ. 2515 ที่มิวนิก ประเทศเยอรมนีตะวันตก โดยเข้าแข่งขันในรุ่นแบนตัมเวต แต่เป็นฝ่ายแพ้ออร์ลันโด มาร์ติเนซ จากคิวบา ตกรอบสอง นอกจากนั้น ยังเคยติดทีมชาติพม่าเข้าแข่งขันกีฬาเอเชียนเกมส์ เคยได้เหรียญทองแดงในรุ่นแบนตัมเวตเมื่อ พ.ศ. 2509 ที่กรุงเทพฯ และได้เหรียญเงินรุ่นเดิมเมื่อ พ.ศ. 2513 ที่กรุงเทพฯ
เต้น-มหยิ่น

เต้น-มหยิ่น  เป็นนักมวยสากลสมัครเล่นชาวพม่า เกิดเมื่อ 14 มกราคม พ.ศ. 2479 ที่ย่างกุ้ง เคยติดทีมชาติพม่าเข้าแข่งขันกีฬาโอลิมปิกถึงสามครั้งคือ พ.ศ. 2499 ที่เมลเบิร์น พ.ศ.2503 ที่โรม และ พ.ศ. 2507 ที่โตเกียว ประเทศญี่ปุ่น แต่ไม่ได้เหรียญรางวัล เขาได้รับรางวัลเหรียญทองในรุ่นแบนตัมเวทในเอเชียนเกมส์ปี 1958 ที่โตเกียว โดยแสดงให้เห็นทักษะและความอดทนอันโดดเด่นที่ทำให้เขาได้รับการยกย่องให้เป็นหนึ่งในนักมวยสากลสมัครเล่นชั้นนำของเอเชียในขณะนั้น
วี่น-มอง

วี่น-มอง ([wɪ́ɰ̃ màʊ̯ɰ̃]; 17 เมษายน พ.ศ. 2459 – 4 กรกฎาคม พ.ศ. 2532) เป็นรัฐบุรุษและประธานาธิบดีคนที่ 3 แห่งสหภาพพม่า เขาได้รับการแต่งตั้งให้เป็นประธานาธิบดีโดยนายกรัฐมนตรีอู้นุเมื่อเดือนมีนาคม พ.ศ. 2500 เขาดำรงตำแหน่งเป็นเวลา 5 ปี จนกระทั่งวันที่ 2 มีนาคม พ.ศ. 2505 พลเอก เนวี่น จึงได้กระทำรัฐประหารรัฐบาลของอู้นุ
พรีเมียร์ลีกเอเชียโทรฟี ฤดูกาล 2015

พรีเมียร์ลีกเอเชียโทรฟี ฤดูกาล 2015 เป็นการแข่งขันครั้งที่ 7 ของ พรีเมียร์ลีกเอเชียโทรฟี. อาร์เซนอล, เอฟเวอร์ตัน, สโตก ซิตี และ สิงคโปร์ ซีเลคชัน XI เข้าร่วมการแข่งขันสำหรับพรีเมียร์ลีกเอเชียโทรฟี. จะจัดขึ้นที่ประเทศสิงคโปร์ที่ สนามกีฬาแห่งชาติ ตั้งแต่วันที่ 15–18 กรกฎาคม พ.ศ. 2558 (ค.ศ. 2015). นัดชิงอันดับที่ 3/4 และนัดชิงชนะเลิศเล่นในวันที่ 18 ของเดือนกรกฎาคม พ.ศ. 2558 (ค.ศ. 2015).
ตารางการแข่งขัน.
รอบรองชนะเลิศ.
"เวลาเตะทั้งหมดคือเวลาท้องถิ่น" (UTC+08:00).
ภูมิอากาศแบบเมดิเตอร์เรเนียน

ภูมิอากาศแบบเมดิเตอร์เรเนียน เป็นภูมิอากาศที่ปรากฏในบริเวณเมดิเตอร์เรเนียน และเป็นหนึ่งในภูมิอากาศแบบเขตกึ่งเขตร้อนนอกจากดินแดนบริเวณทะเลเมดิเตอร์เรเนียนแล้วนั้น สหรัฐอเมริกายังเป็นอีกดินแดนหนึ่งที่มีภูมิอากาศแบบนี้ โดยส่วนมากจะอยู่บริเวณรัฐแคลิฟอร์เนีย และทางตะวันตกเฉียงใต้ของรัฐออริกอน ภูมิอากาศแบบนี้ยังพบได้มากในรัฐเวสเทิร์นออสเตรเลียและรัฐเซาท์ออสเตรเลีย, ทางตะวันตกเฉียงใต้ของประเทศแอฟริกาใต้, บางส่วนของเอเชียกลาง, และตอนกลางของประเทศชิลี
ชีวนิเวศน์เมดิเตอร์เรเนียน.
พืชพันธุ์ธรรมชาติ.
พืชท้องถิ่นในบริเวณที่มีภูมิอากาศแบบเมดิเตอร์เรเนียนต้องปรับตัวเพื่อให้สามารถมีชีวิตอยู่รอดได้นาน เพื่อให้มีชีวิตรอดผ่านความแห้งแล้งในฤดูร้อนและความชื้นอย่างมากในฤดูหนาว ตัวอย่างพืชพันธุ์ในภูมิอากาศแบบเมดิเตอร์เรเนียน ดังนี้
สังเวียนเดือด

สังเวียนเดือด  เป็นภาพยนตร์อเมริกันแนวดราม่ากีฬา ที่ออกฉายในปี ค.ศ. 2015 กำกับโดยแอนทวอน ฟูควา และเขียนโดยเคิร์ต ซัทเทอ นำแสดงโดย เจค จิลเลินฮาล, ฟอเรสต์ วิตเทกเกอร์ และราเชล แม็กอดัมส์ จัดจำหน่ายโดยบริษัท ไวน์สไตน์
เนื้อเรื่อง.
บิลลี่ โฮป (เจค จิลเลนฮาล) นักมวยผู้ยิ่งใหญ่ที่กำลังอยู่บนจุดสูงสุดของอาชีพ แต่แล้ววันหนึ่ง เขาก็ต้องสูญเสียภรรยาสุดที่รัก มอรีน (ราเชล แม็กอดัมส์) อย่างไม่มีวันกลับ ซ้ำร้ายเขาต้องสูญเสียสิทธิ์การเลี้ยงดูลูกสาวตามกฎหมายเนื่องจากพฤติกรรมก้าวร้าวของเขาเอง โลกที่เขาสร้างมากับมือเหมือนพังทลายไปต่อหน้าต่อตา แต่ชีวิตก็ยังมีความหวังที่จะกลับคืนวงการ เขาจึงมุ่งมั่นฝึกฝนโดยมี ไททัส (ฟอเรสท์ วิทเทคเกอร์) เป็นเทรนเนอร์และสู้สุดใจเพื่อชื่อเสียงและทวงศักดิ์ศรีของคนเป็นพ่อให้ได้
เพลงประกอบภาพยนตร์.
เพลง Cry For Love ของภาพยนตร์ สังเวียนเดือด ท่วงทำนองต่าง ๆ ที่ปรากฏในภาพยนตร์ทั้งหมดนั้นได้ เจมส์ ฮอร์เนอร์ นักแต่งเพลงชั้นยอดแห่งวงการ (ผู้คว้ารางวัลออสการ์จากเพลงประกอบภาพยนตร์ ไททานิค) มาช่วยแต่งท่วงทำนองความเข้มข้นและดราม่า ซึ่งเพลง Cry For Love ก็เป็นเพลงสุดท้ายของเขา ก่อนที่จะเสียชีวิตในวันที่ 22 มิถุนายน ค.ศ. 2015 ด้วยอุบัติเหตุเครื่องบินตก
ต่อมาในเพลง Beast เป็นเพลงต้นฉบับของ Rob Bailey & The Hustle Standard กลุ่มศิลปินที่โด่งดังจากยูทูบ โดยเพลงนี้ถูกนำมารีมิกซ์ นอกจากนี้ยังได้ "เอ็มมิเน็ม" แรพเปอร์ชื่อดัง มาแต่งเพลงและร้องประกอบภาพยนตร์ให้ถึง 2 เพลง โดยเพลง Phenomenal เป็นเพลงแนวฮิปฮอปสูง ผสานกับความเข้มข้นของดนตรีที่ถ่ายทอดพลังที่ซ่อนเร้นของตัวละคร บิลลี่ โฮป เอาไว้ โดยเอ็มมิเน็ม เล่าถึงการแต่งเพลงนี้ไว้ว่า "มันต่างกับตอน 8 Miles พอควรเพราะครั้งนี้ผมต้องนึกตัวละครที่ เจค เป็นคนเล่น ไม่ใช่ตัวผมเองเหมือนใน 8 Miles โดยผมต้องทำให้แน่ใจว่าผมได้ใส่ทุกอารมณ์ทุกสถานการณ์ที่ตัวละครรู้สึกลงไปครบถ้วนโดยที่ตัวผมเองก็รู้สึกกับมันไปด้วย"
โมฮัมเหม็ด ดาวูด ข่าน

โมฮัมเหม็ด ดาวูด ข่าน (18 กรกฎาคม ค.ศ. 1909 – 28 เมษายน ค.ศ. 1978) เป็นนักการเมืองชาวอัฟกานิสถาน เป็นประธานาธิบดีคนแรกและคนเดียวของสาธารณรัฐอัฟกานิสถาน (ค.ศ. 1973–1978)
โมฮัมเหม็ด ดาวูด ข่านเกิดที่กรุงคาบูล เมื่อ ค.ศ. 1909 เป็นโอรสของเจ้าชายโมฮัมเหม็ด อะซิซ ข่าน ผู้ทรงเป็นลูกพี่ลูกน้อง พระเจ้าโมฮัมเหม็ด ซาเฮียร์ ชาห์แห่งอัฟกานิสถาน ในวัยเด็ก ดาวูด ข่านสนใจด้านการเมือง หลังจบการศึกษาจากฝรั่งเศส เขาดำรงตำแหน่งรัฐมนตรีหลายกระทรวง ก่อนที่จะได้รับตำแหน่งนายกรัฐมนตรีอัฟกานิสถาน ในปี ค.ศ. 1953 เขามีนโยบายเป็นมิตรกับสหภาพโซเวียตและสนับสนุนการรวมชาวปาทานในปากีสถาน ซึ่งนโยบายดังกล่าวทำให้อัฟกานิสถานต้องประสบปัญหาเศรษฐกิจ ความขัดแย้งระหว่างปากีสถานและอัฟกานิสถานดำเนินไปจนกระทั่งดาวูด ข่านถูกบีบให้ลาออกจากตำแหน่งในปี ค.ศ. 1963 10 ปีต่อมา (ค.ศ. 1973) ดาวูด ข่านที่ได้รับการสนับสนุนจากพรรคประชาธิปไตยประชาชนอัฟกานิสถาน (PDPA) ก็ยึดอำนาจจากพระเจ้าโมฮัมหมัด ซาฮีร์ ชาห์ เปลี่ยนอัฟกานิสถานเป็นสาธารณรัฐ และแต่งตั้งตนเองเป็นประธานาธิบดี เขาเริ่มนโยบายสมัยใหม่หลายอย่าง และในขณะเดียวกันก็กำจัดกลุ่มคนที่เป็นภัยต่ออำนาจของเขา ความขัดแย้งระหว่างดาวูด ข่านกับพรรค PDPA มาถึงจุดแตกหักในปี ค.ศ. 1978 เมื่อผู้นำฝ่ายซ้ายคนหนึ่งของพรรคถูกสังหาร ทำให้เกิดการลุกฮือจนกระทั่งวันที่ 27 เมษายน ค.ศ. 1978 เกิดการปฏิวัติเซาร์ (Saur Revolution) นำโดยพรรค PDPA ตัวดาวูด ข่านและครอบครัวถูกสังหารในวันต่อมา
ในปี ค.ศ. 2008 มีการค้นพบหลุมศพของดาวูด ข่านและครอบครัวที่นอกกรุงคาบูล และมีการจัดงานศพแบบรัฐพิธีในปีต่อมา
ดอนัลด์ รัมส์เฟลด์

ดอนัลด์ เฮนรี รัมส์เฟลด์ (9 กรกฎาคม ค.ศ. 1932 – 29 มิถุนายน ค.ศ. 2021) เป็นนักการเมืองและนักธุรกิจชาวอเมริกัน เขาดำรงตำแหน่งรัฐมนตรีว่าการกระทรวงกลาโหมสหรัฐอเมริกาคนที่ 13 ภายใต้ประธานาธิบดี เจอรัลด์ ฟอร์ด และคนที่ 21 ภายใต้ประธานาธิบดี จอร์จ ดับเบิลยู. บุช วาระแรกที่ตำรงตำแหน่งรัฐมนตรีกลาโหมนั้น รัมส์เฟลด์ด้วยวัย 43 ปีถือเป็นรัฐมนตรีกลาโหมที่อายุน้อยที่สุดในประวัติศาสตร์สหรัฐ นอกจากนั้น เขายังเคยดำรงตำแหน่งสมาชิกสภาผู้แทนราษฎรสหรัฐจากรัฐอิลลินอย, ผู้อำนวยการสำนักงานโอกาสทางเศรษฐกิจ, ที่ปรึกษาประธานาธิบดี, ผู้แทนถาวรสหรัฐประจำนาโต้ และ เสนาธิการทำเนียบขาว
ประวัติ.
รัมส์เฟลด์เกิดในนครชิคาโก รัฐอิลลินอย เขาเข้าศึกษาที่มหาวิทยาลัยพรินซ์ตัน และจบการศึกษาสาขารัฐศาสตร์ใน พ.ศ. 2497 จากนั้นก็เข้าประจำการในกองทัพเรือสหรัฐเป็นเวลาสามปี เขาเข้าลงสมัครชิงตำแหน่งส.ส.จากรัฐอิลลินอย และชนะเลือกตั้งในปี 2505 ในวัย 30 ปี ต่อมารัมส์เฟลด์ยอมรับคำชวนของประธานาธิบดี ริชาร์ด นิกสัน ให้ดำรงตำแหน่งผู้อำนวยการสำนักงานโอกาสทางเศรษฐกิจ และได้รับแต่งตั้งเป็นที่ปรึกษาประธานาธิบดี ก่อนที่ต่อมาจะได้เป็นผู้แทนสหรัฐประจำนาโต้ เขาถูกเรียกตัวกลับมายังสหรัฐในเดือนสิงหาคม ปี 2517 เพื่อรับตำแหน่งเสนาธิการทำเนียบขาว ภายใต้ประธานาธิบดี เจอรัลด์ ฟอร์ด เขาดำรงตำแหน่งนี้เพียงปีเศษก็สละตำแหน่งนี้ให้แก่ ดิก ชีนีย์ เจ้าหน้าที่รุ่นน้องของเขา เพื่อไปรับตำแหน่งรัฐมนตรีกลาโหมในปี 2518
ภายหลังประธานาธิบดีฟอร์ดแพ้การเลือกตั้งในปี 2519 รัมส์เฟลด์ก็กลับไปดูแลธุรกิจส่วนตัว ต่อมาเขาได้ดำรงตำแหน่งประธานบริหารบริษัทเวชภัณฑ์ และต่อมาไปบริหารบริษัทเครื่องรับโทรทัศน์ และไปบริหารบริษัทเทคโนโลยีชีวภาพ ก่อนที่ในปลายปี 2543 เขาได้รับคำชวนให้มาเป็นรัฐมนตรีกลาโหม จากรองประธานาธิบดี ดิก ชีนีย์ ผู้เคยเป็นรุ่นน้องของเขาในทำเนียบขาว และได้รับการรับรองและแต่งตั้งในเดือนมกราคม 2554 ในช่วงการเป็นรัฐมนตรีกลาโหมของประธานาธิบดีบุชนี้เอง รัมส์เฟลด์เป็นผู้มีส่วนสำคัญในการวางแผนและสั่งการปฏิบัติการตอบโต้กลับจากเหตุวินาศกรรม 11 กันยายน ซึ่งเป็นเหตุจุดชนวนสงครามสองครั้ง อันได้แก่ สงครามในอัฟกานิสถาน และ สงครามอิรัก
วินาศกรรม 11 กันยา และสงครามสืบเนื่อง.
ในตอนบ่ายของวันที่ 11 กันยายน 2001 รัมส์เฟลด์ได้ออกคำสั่งด่วนให้ตรวจสอบและหาหลักฐานความเชื่อมโยงกับอิรัก เขายังแนะนำอีกว่าชาติที่สนับสนุนการก่อการร้ายอย่าง ซูดาน, ลิเบีย, อิรัก และ อิหร่าน อาจจะให้ที่หลบภัยแก่ผู้ก่อการร้ายหากสหรัฐเข้าโจมตีอัฟกานิสถาน ภายหลัง รัมส์เฟลด์ยังระบุในหนังสือ "Known and Unknown" ว่า "คนมักเขียนว่าฝ่ายบริหารของบุชมัวแต่เพ่งเล็งไปที่อิรักหลัง 9/11 นักวิเคราะห์ข่าวก็บอกว่าการที่ประธานาธิบดีบุชและที่บรรดาที่ปรึกษาออกมาสงสัยว่าซัดดัม ฮุสเซนอาจจะอยู่เบื้องหลังการโจมตีนั้นเป็นเรื่องที่แปลกและดูหมกมุ่น ผมเองก็ไม่เคยเข้าใจในประเด็นนี้ ผมไม่รู้ว่าอิรักเกี่ยวหรือไม่เกี่ยว แต่มันจะกลายเป็นว่าฝ่ายบริหารไร้ความรับผิดชอบถ้าไม่มีใครออกมาตอบคำถาม"
หลังสหรัฐประกาศสงครามในอิรัก รัมส์เฟลด์ร่วมประชุมเพื่อรับฟังแผนปฏิบัติการในอิรักของกระทรวงกลาโหม ซึ่งเสนอที่จะส่งทหารราวห้าแสนนายเข้าปฏิบัติการ เขาคิดว่าเป็นจำนวนที่มากเกินไป และคัดค้านความคิดนี้มาตลอด เขากดดันไปยังพลเอกทอมมี่ แฟรงก์ ผบ.กองบัญชาการส่วนกลางให้ลดจำนวนทหารเหลือสี่แสนนาย ซึ่งพลเอกแฟรงก์ก็คัดค้านและยืนยันที่จะต้องคงทหารที่ระดับเดิม
สโมสรฟุตบอลบุรีรัมย์ ยูไนเต็ด ในฤดูกาล 2558

สโมสรฟุตบอลบุรีรัมย์ ยูไนเต็ด ในฤดูกาล 2558 นับเป็นฤดูกาลที่ 4 ของบุรีรัมย์ ยูไนเต็ดในไทยพรีเมียร์ลีก 
โดยภาพรวมในฤดูกาลนี้ของบุรีรัมย์ ยูไนเต็ด ประสบความสำเร็จอย่างมาก โดยคว้าแชมป์ได้ถึง 5 รายการที่ลงแข่งขันในประเทศ (ไทยพรีเมียร์ลีก, ไทยเอฟเอคัพ, ไทยลีกคัพ, ฟุตบอลถ้วยพระราชทาน และแม่โขงคลับแชมเปียนชิพ) และนับเป็นสโมสรฟุตบอลที่ 2 ของโลกด้วยที่ทำเช่นนี้ได้ 
ไทยพรีเมียร์ลีก.
ตารางคะแนน
เอเอฟซีแชมเปียนส์ลีก.
บุรีรัมย์ ยูไนเต็ดอยู่ในกลุ่ม เอฟ ร่วมกับ กัมบะ โอซะกะ จาก ญิ่ปุ่น ,ซองนัม เอฟซี จาก เกาหลีใต้ และกว่างโจว อาร์แอนด์เอฟ จาก จีน
ตารางคะแนน กลุ่ม เอฟ
อิลสลิก

ทิฆัมพร เวชไทยสงค์ (เกิด 28 พฤศจิกายน พ.ศ. 2529) ชื่อเล่น โต้ง เป็นที่รู้จักในชื่อในวงการว่า อิลสลิก  มิสเตอร์เลเจนดารี (Mr. Legendary) หรือ อิลสลิก – เดอะเลเจนดารี (Illslick – TheLegendary) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวไทย ผู้เป็นหนึ่งในศิลปินแนวฮิปฮอปอิสระที่มีอิทธิพลสูงสุดในแวดวงเพลงใต้ดินของประเทศไทย
ชีวิตช่วงแรก.
อิลสลิก มีชื่อจริงว่า ทิฆัมพร เวชไทยสงค์ เกิดเมื่อวันที่ 28 พฤศจิกายน พ.ศ. 2529 ที่จังหวัดขอนแก่น ในวัยเด็กมีชื่อเล่นว่า "โต้ง" AKA "โต้ง ขอนแก่น" แรปเปอร์เสียงอีสาน ก่อนจะเปลี่ยนเป็น "อิลสลิก" หรือ "อิล" ซึ่งกลายมาเป็นชื่อที่ใช้ในวงการดนตรี บิดามารดาของเขาแยกทางกันตั้งแต่เขายังเป็นเด็ก ทำให้เขาเติบโตโดยอยู่ในการดูแลของป้าที่จังหวัดลำปาง หลังจากนั้นเขาย้ายมาเรียนในระดับมัธยมศึกษาที่จังหวัดเชียงใหม่ ซึ่งเป็นช่วงสำคัญที่เขาเริ่มเข้าสู่วงการดนตรีและพัฒนาทักษะทางด้านการแต่งเพลงและการแร็ป
เข้าสู่วงการ.
อิลสลิกเริ่มต้นเส้นทางการเป็นแร็ปเปอร์ตั้งแต่สมัยศึกษาอยู่ในระดับมัธยมศึกษา โดยในขณะนั้นเขาและรุ่นพี่มีความสนใจในกีฬาบาสเกตบอลและการฟังเพลงฮิปฮอป ซึ่งนำไปสู่การรวมกลุ่มกับเพื่อนที่มีความชื่นชอบแนวทางเดียวกัน และเริ่มทำเพลงฮิปฮอปอย่างจริงจังเป็นเวลาประมาณ 1 ปี กลุ่มของเขาเริ่มมีการหาห้องบันทึกเสียง และผลิตผลงานในลักษณะอัลบั้มเพลงของตนเอง แม้ภายหลังเพื่อนร่วมกลุ่มส่วนหนึ่งจะแยกย้ายกันไปตามเส้นทางของตน
ต่อมา อิลสลิกได้รับโอกาสในการแสดงผลงานบนเวทีในงานแห่งหนึ่ง และเป็นที่สนใจของวงรุ่นพี่ในวงการ ซึ่งได้ชักชวนให้เขาร่วมทำเพลงด้วยกัน ผลงานเพลงแรกที่เปิดตัวคือเพลง "I Need A Girl" ซึ่งได้รับความนิยมในระดับหนึ่ง ก่อนที่เขาจะประสบความสำเร็จในวงกว้างมากยิ่งขึ้นจากเพลง "รักเมียที่สุดในโลก"
รัฐอิสลามอัฟกานิสถาน

รัฐอิสลามอัฟกานิสถาน  เป็นรัฐบาลที่ปกครองอัฟกานิสถานช่วงหลังจากที่สาธารณรัฐอัฟกานิสถานล่มสลาย ต่อมาในปี ค.ศ. 1996 เมื่อกลุ่มตอลิบานยึดพื้นที่ส่วนใหญ่ของประเทศไว้ได้ และสถาปนาเอมิเรตอิสลามอัฟกานิสถาน รัฐบาลรัฐอิสลามได้ย้ายศูนย์กลางอำนาจไปที่ตอนเหนือของอัฟกานิสถานและรวมตัวในชื่อแนวร่วมอิสลามเพื่อการปลดปล่อยอัฟกานิสถานทำการสู้รบกับกลุ่มตอลิบานเรื่อยมาจนถึง ค.ศ. 2001 เมื่อรัฐบาลตอลิบานถูกล้มล้างและในปี ค.ศ. 2002 มีการสถาปนารัฐอิสลามเปลี่ยนผ่านแห่งอัฟกานิสถาน
เอมิเรตส์คัพ 2015

เอมิเรตส์คัพ 2015 เป็นการแข่งขันฟุตบอลกระชับมิตรทัวร์นาเมนต์ทีมชายช่วงปรี-ซีซันภายในสองวัน เจ้าภาพจัดการแข่งขันโดย สโมสรจาก พรีเมียร์ลีก อาร์เซนอล และจัดขึ้นที่ เอมิเรตส์สเตเดียม, สนามเหย้าของสโมสร.
นี่จะเป็นครั้งที่แปดของการแข่งขันที่มีสีทีมเข้าร่วมการแข่งขัน. ทั้งนี้, เป็นการรวบรวมทีมตามธรรมเนียมรายการนี้ ได้แก่ เจ้าภาพ อาร์เซนอล ของ พรีเมียร์ลีก, ลียง ของ ลีกเอิง, บิยาร์เรอัล ของ ลาลิกา และ ว็อลฟส์บูร์ก ของ บุนเดิสลีกา.การแข่งขันจะเกิดขึ้นในช่วงวันหยุดสุดสัปดาห์ของวันที่ 25–26 กรกฎาคม พ.ศ. 2558 (ค.ศ. 2015).
ระบบการให้คะแนนตามปกติทีมที่ได้ 3 คะแนนสำหรับ ชนะ, 1 คะแนนสำหรับ เสมอ และ 0 สำหรับ แพ้ ถือเป็นการส่งเสริมโดยนำคะแนนที่ได้บวกรวมกับแต่ละประตูที่ทำได้. บาเลนเซีย ชนะ เมื่อปี ค.ศ. 2014, แต่ไม่ได้กลับไปป้องกันตำแหน่งของพวกเขา.
เปิดสนามสองนัดในวันที่ 25 กรกฎาคม, โดยมีการแข่งขันดังต่อไปนี้จะดำเนินไปจนถึงวันที่ 26 กรกฎาคม. นัดแรกของสองวันเริ่มต้นแข่งขันที่เวลา 14:00 BST 20:00 (เวลาไทย). กับนัดที่สองเริ่มต้นที่เวลา 16:20 BST, 22:20 (เวลาไทย).
ตารางคะแนน.
แต่ละทีมจะลงเล่นสองนัด. กับสามคะแนนที่ได้สำหรับผลชนะ, หนึ่งคะแนนสำหรับผลเสมอ, และทุกคะแนนสำหรับทุกประตูที่ทำได้. นอกจากนี้การยิงเข้ากรอบจะถูกนำเข้ารายงานและใช้ในการตัดสินใจหาผู้ชนะการแข่งขันถ้ากรณีมีทีมวัดผลงานเท่ากันที่คะแนนและผลต่างประตูได้-เสีย.
ธงประจำเขตการปกครองของโปแลนด์

หน้านี้คือรายชื่อธงประจำเขตการปกครองของโปแลนด์
 "หมายเหตุ: หน่วยการปกครองระดับวอเยวูชตวา อาจเทียบได้กับเขตการปกครองระดับจังหวัดของประเทศไทย"
รายชื่อธงเรือในประเทศโปแลนด์

หน้านี้คือรายชื่อธงเรือต่างๆ ที่ใช้อยู่ใน กองทัพเรือโปแลนด์.
ธงรัฐบาล.
ธงพิเศษสำหรับใช้ในหน้าที่ราชการ.
ธงหน่วยงานพิเศษต่างๆ ของรัฐ เป็นสิ่งที่ใช้สำหรับเรือในราชการของฝ่ายพลเรือนในขณะปฏิบัติหน้าที่ ธงเหล่านี้ใช้การออกแบบขั้นพื้นฐานเหมือนกัน กล่าวคือ พื้นธงสีขาว มีแถบกว้างขนาด 1 ใน 5 ส่วนของธง พาดที่กลางธงตามแนวยาว กลางธงแต่ละธงนั้นมีรูปตราแผ่นดินซ้อนทับบนรูปสมอสีเหลืองทอง ซึ่งสมอดังกล่าวสูง 3 ใน 5 ส่วนของความกว้างธง แถบสีแนวยาวที่กลางธงนั้นเว้นเป็นช่องไว้ ไม่สัมผัสกับรูปสมอหรือตราอาร์ม ส่วนการระบุว่าเรือดังกล่าวสังกัดหน่วยงานใดนั้นจะกระทำด้วยการใช้สีของแถบกลางธง
เดเอ็ฟเอ็ล-ซูเพอร์คัพ

เดเอ็ฟเอ็ล-ซูเพอร์คัพ  เป็นการแข่งขันฟุตบอลนัดเดียวจบในประเทศเยอรมนี โดยเป็นการแข่งขันระหว่างผู้ชนะจากบุนเดิสลีกากับผู้ชนะจากเดเอ็ฟเบ-โพคาล
การแข่งขันนัดชิงชนะเลิศ.
ตัวหนาเป็นรายชื่อทีมที่ชนะเลิศซูเปอร์คัพ
<templatestyles src="การอ้างอิง/styles.css"/>^A ไม่มีต่อเวลาพิเศษลงเล่น
หมายเหตุ.
<templatestyles src="Reflist/styles.css" />
เมลิสซา แม็กคาร์ธี

เมลิสซา แอน แม็กคาร์ธี (เกิด 26 สิงหาคม ค.ศ. 1970) เป็นนักแสดง นักเขียนและผู้กำกับภาพยนตร์ชาวอเมริกัน มีชื่อเสียงจากภาพยนตร์เรื่อง "ไบรด์สเมดส์ (Bridesmaids)" ในบทเมแกน ไพรซ ซึ่งเธอถูกเสนอชื่อเข้าชิงรางวัลเป็นจำนวนมาก รวมถึงการเสนอชื่อเข้าชิงรางวัลออสการ์ และเธอมีผลงานอื่น ๆ อีกมากมาย เช่น "This Is 40", "Identity Thief" และ "The Hangover Part III" เป็นต้น จากรายได้ 23 ล้านดอลลาร์สหรัฐ นิตยสาร"ฟอบส์" จัดอันดับให้เธอเป็น "นักแสดงหญิงที่มีรายได้สูงสุด" อันดับที่ 3 ประจำปี 2015 ในเดือนพฤษภาคม ค.ศ. 2015 เธอถูกจารึกในฮอลลีวูดวอล์กออฟเฟม
เอมิเรตอิสลามอัฟกานิสถาน (ค.ศ. 1996–2001)

เอมิเรตอิสลามอัฟกานิสถาน  หรือเรียกอีกแบบเป็น เอมิเรตอิสลามอัฟกานิสถานที่หนึ่ง เป็นรัฐอิสลามที่ก่อตั้งในเดือนกันยายน ค.ศ. 1996 เมื่อกลุ่มตอลิบานเริ่มปกครองอัฟกานิสถานหลังยึดกรุงคาบูล รัฐบาลตอลิบานในช่วงสูงสุดควบคุมพื้นที่ประมาณร้อยละ 90 ของประเทศ ในขณะที่ภูมิภาคทางตะวันออกเฉียงเหนือควบคุมโดยพันธมิตรฝ่ายเหนือที่ได้รับการรับรองจากนานาชาติว่าเป็นรัฐที่สืบต่อจากรัฐอิสลามอัฟกานิสถาน หลังจากวินาศกรรม 11 กันยายนกับการประกาศสงครามต่อต้านการก่อการร้ายของสหรัฐ ความขัดแย้งระหว่างประเทศต่อระบอบการปกครองเพิ่มขึ้นอย่างมาก โดยสหรัฐอาหรับเอมิเรตส์และปากีสถานยกเลิกการยอมรับทางการทูต เอมิเรตอิสลามสูญสิ้นไปในวันที่ 17 ธันวาคม ค.ศ. 2001 หลังถูกโค่นโดยพันธมิตรฝ่ายเหนือ ซึ่งหนุนโดยกองกำลังช่วยเหลือด้านความมั่นคงระหว่างประเทศที่ก่อตั้งหลังสหรัฐนำกองทัพมาโจมตีประเทศนี้ไปเป็นเวลาสองเดือน หลังไร้อำนาจใน ค.ศ. 2001 ถึง 2021 กลุ่มตอลิบานยังคงเรียกตนเองในการสื่อสารทางการเป็น"เอมิเรตอิสลามอัฟกานิสถาน"
หมายเหตุ.
<templatestyles src="Reflist/styles.css" />
มาร์ติน เดมป์ซีย์

มาร์ติน เอ็ดวาร์ด เดมป์ซีย์  เป็นนายทหารยศพลเอก สังกัดกองทัพบกสหรัฐ และเป็นประธานคณะเสนาธิการร่วมกองทัพสหรัฐคนที่ 18 
เดมปซีย์ในยศพลตรีเคยดำรงตำแหน่งผู้บัญชาการกองพลที่ 1 รับผิดชอบการควบคุมพื้นที่ภายในกรุงแบกแดด ต่อมาได้เลื่อนเป็นพลโทในตำแหน่งผู้บัญชาการทหารสหรัฐประจำอิรัก และเลื่อนเป็นพลเอกในตำแหน่งผู้บัญชาการทหารสหรัฐภาคกลาง และเสนาธิการทหารบกสหรัฐ ตามลำดับ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โกปาเดลเรย์ ฤดูกาล 2015–16

โกปาเดลเรย์ ฤดูกาล 2015–16 จะจัดขึ้นเป็นครั้งที่ 114 ของโกปาเดลเรย์ ทีมชนะเลิศจะได้สิทธิ์ลงแข่งในรอบแบ่งกลุ่มของยูฟ่ายูโรปาลีก ฤดูกาล 2016–17 เป็นที่แน่นอน บาร์เซโลนาคือแชมป์เก่าที่จะมาป้องกันแชมป์
ตารางและรูปแบบการแข่งขัน.
ตารางการแข่งขันได้รับการกำหนดโดยราชสหพันธ์ฟุตบอลสเปนและสันนิบาตฟุตบอลอาชีพแห่งชาติในวันที่ 30 พฤษภาคม พ.ศ. 2557 (ค.ศ. 2014) และรูปแบบการแข่งขันคาดว่าจะเหมือนกันกับฤดูกาลที่ผ่านมา
รอบแรก.
การจับสลากรอบแรกและรอบสองจัดขึ้นในวันที่ 21 กรกฎาคม พ.ศ. 2558 (ค.ศ. 2015) เวลา 13:00 น. ตามเวลาฤดูร้อนยุโรปกลาง ในลาซิวดัดเดฟุตบอลซึ่งเป็นสำนักงานใหญ่ราชสหพันธ์ฟุตบอลสเปน ลัสโรซัส แคว้นมาดริด ในรอบนี้ 37 ทีมที่มาจากเซกุนดาดิบิซิออน เบ ฤดูกาล 2015–16 และ 5 ทีมที่มาจากเตร์เซราดิบิซิออน ฤดูกาล 2015–16 จะได้เข้าแข่งขัน ส่วนในการจับสลาก 6 ทีมแรกจากเซกุนดาดิบิซิออน เบ จะได้บายไปก่อน จากนั้น ทีมที่เหลือจากลีกนี้และทีมที่มาจากเตร์เซราดิบิซิออนจะได้เผชิญหน้าตามเกณฑ์ความใกล้ชิดในกลุ่มต่อไป :
รอบสุดท้าย.
การจับสลากสำหรับรอบ 32 ทีมสุดท้าย เมื่อวันที่ 16 ตุลาคม ค.ศ. 2015, ใน ลา ซีอูดัด เดล ฟุตโบล. ในรอบนี้, ทีม ลาลิกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: เจ็ดทีมที่เหลือที่มีส่วนร่วมใน เซกุนดาดิบิซิออน เบ ต้องเผชิญหน้ากับทีมจาก ลาลิกา ที่ผ่านเข้าสู่การแข่งขันระดับสโมสรยุโรป. ห้าทีมที่เหลือที่มีส่วนร่วมใน เซกุนดาดิบิซิออน ต้องเผชิญหน้ากับห้าทีม ลาลิกา ที่ไม่ได้ผ่านเข้าสู่การแข่งขันระดับสโมสรยุโรป. อีกแปดทีมลาลิกาที่เหลือจะต้องมาเผชิญหน้ากันเอง. ในการแข่งขันที่เกี่ยวข้องกับทีมจากลีกระดับชั้นที่แตกต่างกัน, ทีมในระดับที่ต่ำกว่าจะได้ลงเล่นนัดแรกที่บ้าน. กฎนี้จะถูกนำไปใช้ในรอบ 16 ทีมสุดท้าย, แต่ไม่ใช่สำหรับรอบก่อนรองชนะเลิศและรอบรองชนะเลิศ, ซึ่งในคำสั่งของเลกจะขึ้นอยู่กับโชคในการจับสลาก.
เกลอร์ เฮห์

คเลอร์ เฮห์  เป็นนักฟุตบอลผู้ลี้ภัยชาวกะเหรี่ยง ที่เคยได้เซ็นสัญญาเป็นนักเตะอาชีพกับ สโมสรฟุตบอลเชฟฟิลด์ยูไนเต็ด ในระดับลีกวัน ของสหราชอาณาจักร (ดิวิชั่น 3 อังกฤษ) 
ประวัติ.
คเลอร์ เฮห์ เกิดเมื่อวันที่ 21 ตุลาคม พ.ศ. 2539 ที่ค่ายผู้อพยพลี้ภัยชาวกะเหรี่ยงบ้านอุ้มเปี้ยม อ.พบพระ จ.ตาก ใกล้ชายแดนไทย-พม่า ครอบครัวเป็นชาวกะเหรี่ยงที่ถูกรัฐบาลพม่ากดดันอย่างหนักในประเทศ จนทำให้ต้องอพยพลี้ภัยมายังประเทศไทย ปี 2006 ขณะที่เจ้าตัวมีอายุ 10 ขวบ เขาได้รับการช่วยเหลือผ่านโปรแกรมของสหประชาชาติจนทำให้เขาและสมาชิกของครอบครัวอีก 5 คนได้ย้ายถิ่นฐานจากค่ายผู้อพยพชาวกะเหรี่ยงอุ้มเปี่ยมมายังเมือง เชฟฟิลด์ ประเทศอังกฤษ
คเลอร์เริ่มเล่นฟุตบอลอย่างจริงจังจนได้เป็นนักฟุตบอลของโรงเรียน Hinde House School เมื่ออายุ 14 ปี คเลอร์ได้รับคำแนะนำจากเพื่อนให้ลองไปที่ Football Unites Racism Divides องค์กรการกุศลต่อต้านการเหยียดเชื้อชาติในวงการฟุบอล ซึ่งเป็นองค์กรที่เคยช่วยให้นักฟุตบอลอย่าง ไคล์ วอล์คเกอร์ ได้มีเส้นทางในฐานะนักฟุตบอลอาชีพก้าวไปถึงการติดทีมชาติอังกฤษมาแล้ว 
คเลอร์ทำผลงานได้ประทับใจองค์กรดังกล่าว และได้รับการช่วยเหลือให้เข้าไปอยู่กับทีมฟุตบอลเยาวชนของ เชฟฟิลด์ ยูไนเต็ด คเลอร์ต้องพัฒนาตัวเองอย่างหนักตลอด 4 ปี และต้องผ่านด่านทดสอบฝีเท้ากับสโมสรฟุตบอลเชฟฟิลด์ยูไนเต็ด มาถึง 3 ครั้ง ก่อนจะได้เซ็นสัญญาเป็นนักฟุตบอลอาชีพในรุ่นอายุไม่เกิน 21 ปีของสโมสร ต่อในเดือนมีนาคม ค.ศ. 2015 เขาได้รับสัญญานักเตะอาชีพเพื่อเล่นให้กับ สโมสรฟุตบอลเชฟฟีลด์ยูไนเต็ด
ธงชัมมูและกัศมีร์

ธงชัมมูและกัศมีร์ เป็นธงที่มีพื้นฐานมาจากธงของการประชุมแห่งชาติชัมมูและกัศมีร์ ประกาศใช้เมื่อปี ค.ศ. 1952 เป็นธงพื้นสีแดง ประดับด้วยรูปคันไถ ด้านคันธงมีแถบแนวตั้ง 3 แถบ โดยคันไถแทนการเกษตรกรรม ส่วนแถบ 3 แถบแทนภูมิภาคทั้งสามของรัฐ คือ ชัมมู กัศมีร์ และลาดัก รัฐชัมมูและกัศมีร์เคยเป็นรัฐเดียวของอินเดียที่ได้รับอนุญาตให้ใช้ธงของรัฐร่วมกับธงชาติอินเดีย
ในปี ค.ศ. 2019 รัฐสภาอินเดียเห็นชอบในการเพิกถอนสถานะพิเศษของรัฐชัมมูและกัศมีร์ ส่งผลให้รัฐชัมมูและกัศมีร์สูญเสียอัตตาณัติตามมาตรา 370 ของรัฐธรรมนูญอินเดีย การเพิกถอนส่งผลให้มีการประกาศเลิกใช้ธง และมีการจัดการปกครองใหม่แบบดินแดนสหภาพคือ ชัมมูและกัศมีร์ และลาดัก
โกปาเดลเรย์ รอบชิงชนะเลิศ 2015

โกปาเดลเรย์ รอบชิงชนะเลิศปี 2015 เป็นการแข่งขันฟุตบอลนัดเมื่อวันที่ 30 พฤษภาคม พ.ศ. 2558 (ค.ศ. 2015) เพื่อตัดสินหาผู้ชนะของ โกปาเดลเรย์ ฤดูกาล 2014–15, ถือเป็นครั้งที่ 113 ของ โกปาเดลเรย์, ฟุตบอลถ้วยหลักของประเทศสเปน. 
ครั้งนี้เป็นการพบกันระหว่าง อัตเลติกเดบิลบาโอ และ บาร์เซโลนา, ที่สนามกัมนอว์, สนามเหย้าระยะหลังของสโมสร. บาร์เซโลนาชนะนัดนี้ ไปได้ด้วยสกอร์ 3–1, และพวกเขาประสบความสำเร็จเก็บสถิติได้แชมป์รายการนี้เป็นสมัยที่ 27 ของสโมสร. 
ในขณะที่บาร์เซโลนาได้ชนะเลิศ ลาลิกา ฤดูกาล 2014–15, แอทเลติก ได้เข้ารอบแบบอัตโนมัติในฐานะตัวแทนถ้วยใน ซูเปร์โกปาเดเอสปัญญา 2015.
อำพล พันธุ์ประสิทธิ์

อำพล พันธุ์ประสิทธิ์ (เกิด 26 ตุลาคม พ.ศ. 2477) อดีตสมาชิกสภาผู้แทนราษฎรจังหวัดชัยภูมิ 2 สมัย
ประวัติ.
อำพล พันธุ์ประสิทธิ์ เกิดเมื่อวันที่ 26 ตุลาคม พ.ศ. 2477 เป็นบุตรของนายพูน กับนางสุนันท์ พันธ์ประสิทธิ์ สำเร็จการศึกษาระดับประถมศึกษา จาก โรงเรียนภูมิวิทยา และ โรงเรียนอุดมวิทยา อำเภอภูเขียว จังหวัดชัยภูมิ ระดับมัธยมศึกษา จาก โรงเรียนอัสสัมชัญศรีราชา และ โรงเรียนอัสสัมชัญ ระดับปริญญาตรี ที่แผนกวารสารศาสตร์ (คณะวารสารศาสตร์และสื่อสารมวลชน ในปัจจุบัน) มหาวิทยาลัยธรรมศาสตร์ และได้เข้าศึกษาต่อที่สถาบัน World Press Institute ที่ Macalester College ประเทศสหรัฐอเมริกา
การทำงาน.
อำพล เริ่มทำงานครั้งแรกในช่วงที่เป็นนักศึกษาที่ หนังสือพิมพ์สยามรัฐ ที่มี นายประจวบ ทองอุไร เป็น บรรณาธิการ โดยเริ่มจากการเป็นผู้สื่อข่าวเศรษฐกิจ และ เป็นผู้เขียนคอลัมน์วิจารณ์การเมือง
ก่อนที่จะได้สอบชิงทุนการศึกษาจาก นิตยสาร Reader's Digest ไปศึกษาต่อที่ สหรัฐอเมริกา
หลังจากที่สำเร็จการศึกษากลับมา อำพลก็ได้เข้าทำงานที่บริษัทเชลส์ (ประเทศไทย) จำกัด ในฝ่ายประชาสัมพันธ์ ตำแหน่ง Press Officer ระดับ Supervisor และได้ลาออกจากงานหลังจากได้เลื่อนตำแหน่งขึ้นเป็นระดับ Executive โดยใน พ.ศ. 2513 ได้เข้าทำงานที่ สถานีโทรทัศน์ไทยทีวีสีช่อง 3 ในตำแหน่งเลขานุการผู้อำนวยการ และยังได้เป็นผู้จัดรายการทีวีให้กับช่องอื่นอีกด้วย
งานการเมือง.
อำพล ได้ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคกิจสังคม แต่ได้รับเลือกตั้งครั้งแรก ในพ.ศ. 2519 และได้รับเลือกติดต่อกันรวม 2 ครั้ง 
สมาชิกสภาผู้แทนราษฎร.
อำพล พันธุ์ประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
หยุดถามหัวใจ จะรักใครดี?

หยุดถามหัวใจ จะรักใครดี? (The Accidental Tourist) เป็นภาพยนตร์ที่ออกฉายในสหรัฐอเมริกาในปีพ.ศ. 2531 นำแสดงโดยวิลเลียม เฮิร์ต, แคทลีน เทอร์เนอร์ และจีนา เดวิส กำกับโดยลอว์เรนซ์ แคสแดน ประพันธ์เพลงประกอบภาพยนตร์โดยจอห์น วิลเลียมส์ บทภาพยนตร์ถูกดัดแปลงโดยแคสแดนและแฟรงก์ กาลาติ โดยดัดแปลงจากนวนิยายเรื่อง 'เดอะ แอคซิเดนเทิล ทัวร์ริสต์' โดยแอนน์ ไทเลอร์ เป็นภาพยนตร์ที่ถูกเสนอชื่อเข้าชิงรางวัลออสการ์ถึงสี่สาขา
รางวัล.
ได้รับรางวัล
ได้รับการเสนอชื่อเข้าชิง
คว็อน คับ-ยง

คว็อน คับ-ยง (3 ตุลาคม ค.ศ. 1957 –) เป็นนักหมากล้อมระดับอาชีพ 6 ดั้งชาวเกาหลีใต้ คว็อนได้เป็นมืออาชีพในปี ค.ศ. 1975 และได้รับการเลื่อนระดับให้เป็น 6 ดั้งในปี ค.ศ. 1995 เขาเริ่มก่อตั้งโรงเรียนหมากล้อมที่ประเทศเกาหลีในปี ค.ศ. 1989 โดยมักจะได้รับการเปรียบเทียบกับโรงเรียนของมิโนะรุ คิตะนิ ส่วนในปี ค.ศ. 2003 โรงเรียนของเขาได้สร้างนักหมากล้อมไปแล้วร่วมกว่า 100 ดั้ง
เป็กกี้ ศรีธัญญา

ดรุณี สุทธิพิทักษ์ (เกิด 23 มิถุนายน พ.ศ. 2522) ชื่อเล่น เป็กกี้ (ชื่อเล่นมารดาเรียก กระต่าย) ชื่อในวงการ เป็กกี้ ศรีธัญญา โดยชื่อมาจาก รายการ กิ๊กดู๋ เทปเงาเสียงหญิงลี จุมพลเป๊กกี้เป็นศิลปิน นักร้อง นักแสดง พิธีกรชาวไทย นักพากย์เสียง นักพูด วิทยากรพูดปลุกพลังใจ โด่งดังมาจากรายการ กิ๊กดู๋ สงครามเพลง ช่วงประชันเงาเสียง หญิงลี ศรีจุมพล ใบเตย อาร์สยาม จ๊ะ อาร์สยาม 
แข่งขันในรายการ The Mask Line Thai โดยใช้ฉายา "หน้ากากช้างเผือก" แข่งขันในกรุ๊ปไม้โท โดยใช้เพลง "เต่างอย" ของจินตหรา พูนลาภ และถูกถอดหน้ากากในวันที่ 15 พฤศจิกายน พ.ศ. 2561 
แชมป์ มาสเตอร์เชฟไทยแลนด์ MasterChef Celebrity Thailand Season 3 
แชมป์ LOL: Last One Laughing Thailand หัวเราะทีหลังปังกว่า ทาง Prime Video 
ประวัติ.
เป็กกี้ ศรีธัญญา เกิดเมื่อวันที่ 23 มิถุนายน พ.ศ. 2522ที่ ตำบลเมืองเก่า อำเภอเมือง จังหวัดสุโขทัย ในวัยเด็ก เป็กกี้อาศัยอยู่กับแม่สองคน แต่ในขณะที่เธอเรียนหนังสือชั้นมัธยมศึกษา มารดาก็ถูกยิงเสียชีวิตที่จังหวัดนราธิวาส ต่อมาประมาณ 1 ปีกว่า ลุงผู้เป็นญาติผู้ใหญ่รับไปเลี้ยงดูอุปถัมภ์ต่อ เธอได้ย้ายไปอาศัยอยู่ที่เมืองพัทยา จังหวัดชลบุรี มีอาชีพทำเครื่องเสียง และทำวงดนตรี ใช้ชีวิตด้วยการช่วยลุงทำงานตั้งแต่เป็นเด็กยกของไปจนถึงการทดลองตั้งเครื่องเอง และผันตัวเองนักร้องในที่สุด มีโอกาสได้ร้องเพลงตามงานจ้างต่าง ๆ เป็นเหมือนการฝึกฝนให้เกิดความเชี่ยวชาญและช่ำชองในการร้องอิเล็กโทน จนเป็กกี้นำมาประยุกต์ใช้ในการแสดงของตัวเอง
จนกระทั่งรายการ ตีสิบ ช่วง "ดันดารา" ออกอากาศเมื่อวันที่ 14 กรกฎาคม พ.ศ. 2552 เป็นต้นมา ทำให้เป๊กกี้ได้ก้าวเข้าสู่วงการบันเทิงอย่างเต็มตัว มีผลงานในวงการบันเทิงและสามารถในหลาย ๆ ฉาก ซึ่งเธอได้ทำบุคลิกให้มีความบ้าบิ่นและเฮฮาไม่เหมือนใคร และนั่นจึงทำให้เธอได้รับความนิยมเพิ่มขึ้นเรื่อย ๆ เช่น ได้ร่วมโชว์ในรายการ 5 4 3 2 Show และผลงานละครเรื่องแรก คือ กี่เพ้า ตามด้วย สามีตีตรา, สาวน้อยอ้อยควั่น และภาพยนตร์ กระดึ๊บ, วัยเป้งง นักเลงขาสั้น, สตรีเหล็ก ตบโลกแตก, เลิฟเฮี้ยวเฟี้ยวต๊อด, หลวงพี่แจ๊ส 4G เป็นต้น
ชื่อในวงการที่มีนามว่า "เป็กกี้ ศรีธัญญา" นั้น ศิริพร อยู่ยอด (ตั๊ก) กรรมการในรายการ กิ๊กดู๋ สงครามเพลงเงินล้าน ตั้งให้จากการที่เป็กกี้ไปประชันเงาเสียงของ หญิงลี ศรีจุมพล ออกอากาศเมื่อวันที่ 18 กุมภาพันธ์ พ.ศ. 2557
ส่วนผลงานด้านพิธีกร จันทร์พันดาว ร้องสู้ฝัน, แสบซ่าท้าโชว์, เชฟชนเชฟ, ร้องได้ให้ล้าน, คุยแซ่บShow รวมถึงซิทคอม บริษัท ฮา ไม่จำกัด ผู้ประกาศข่าวรายการ สนามข่าว 7 สี ช่วง สนามข่าวบันเทิง, แก๊งป่วนดวลราคา และหลงเสียงเธอ
เป็กกี้ได้ไปแข่งขันในรายการ The Mask Line Thai โดยใช้ฉายา "หน้ากากช้างเผือก" แข่งขันในกรุ๊ปไม้โท ใช้เพลง "เต่างอย" ของจินตหรา พูนลาภ และถูกถอดหน้ากากในวันที่ 15 พฤศจิกายน พ.ศ. 2561
และได้เข้าร่วมการแข่งขันรายการ มาสเตอร์เชฟไทยแลนด์ MasterChef Celebrity Thailand Season 3 ซึ่งได้รับ MasterChef Championship Belt และเงินรางวัล 1 ล้านบาท เธอมอบเงินจำนวนนี้ให้แก่ "มูลนิธิโรงพยาบาลศรีธัญญา" ซึ่งเป็นโรงพยาบาลที่ทำให้เธอได้ชื่อในวงการนี้
ด้านการศึกษา เป็กกี้ ศรีธัญญา จบการศึกษาระดับมัธยมตอนปลายจากโรงเรียนอุดมดรุณี และเคยศึกษาต่อระดับปริญญาตรีจาก มหาวิทยาลัยราชภัฏธนบุรี แต่ไม่จบการศึกษา 
ด้านชีวิตส่วนตัว สมรสกับนายฐากูร ตะเภาพงษ์ เมื่อวันที่ 5 ธันวาคม พ.ศ. 2565 เธอมีอายุมากกว่าสามี 13 ปี และคบหาดูใจกับสามีมากว่า 10 ปี ต่อมาประกาศเลิกรากันเมื่อวันที่ 28 ธันวาคม พ.ศ. 2566
ผลงาน.
เพลง.
อัลบั้มหนุ่มสายตาสั้น
<templatestyles src="Div col/styles.css"/>
รางวัล.
ประกาศโดยสภาศิลปวัฒนธรรมจิตตานุภาพ (3พ.ค.2559)
วิกฤตการณ์การเงินโชวะ

วิกฤตการณ์การเงินโชวะ (; โรมาจิ: "โชวะ คิงยู เคียวโก") เป็นวิกฤตการทางเศรษฐกิจที่เกิดขึ้นในปี ค.ศ. 1927 ปีแรกของรัชสมัยสมเด็จพระจักรพรรดิฮิโระฮิโตะ ไม่นานก่อนหน้าภาวะเศรษฐกิจตกต่ำครั้งใหญ่ทั่วโลก วิกฤตครั้งนี้ทำให้รัฐบาลของวะกะสึกิ เรชิโร ลาออกเพื่อแสดงความรับผิดชอบ และนำไปสู่การให้ "ไซบะสึ" เข้ามาจัดการภาคธนาคารของญี่ปุ่น
วิกฤตการณ์ทางการเงินโชวะเกิดขึ้นจากการที่เศรษฐกิจของญี่ปุ่นขยายตัวอย่างมากภายหลังสงครามโลกครั้งที่หนึ่ง ภาคเอกชนต่างเพิ่มการลงทุนอย่างหนักหน่วงเพื่อเพิ่มกำลังผลิต ทำให้เกิดภาวะฟองสบู่ การชะลอตัวทางเศรษฐกิจภายหลังปี ค.ศ. 1920 และ แผ่นดินไหวครั้งใหญ่คันโต ในปี ค.ศ. 1923 ก็ทำให้เกิดภาวะเศรษฐกิจตกต่ำขึ้น ซึ่งทำให้กิจการจำนวนมากต้องปิดตัวลง จนรัฐบาลต้องเข้าแทรกแทรงธนาคารกลางญี่ปุ่น ให้ออก "ตราสารธรณีภิบัติภัย" ซึ่งเป็นตราสารหนี้แบบซื้อลดขึ้น เพื่อประคับประคองกิจการของธนาคารพาณิชย์ จนกระทั่งในเดือนมกราคม ค.ศ. 1927 เมื่อรัฐบาลจะทำการซื้อตราสารคืน ทำให้เกิดข่าวลือแพร่สะพัดไปทั่วว่า ธนาคารพาณิชย์ที่ถือครองตราสารอาจจะล้มละลาย ส่งผลให้เกิดการแห่ถอนเงินใน 37 ธนาคารทั่วญี่ปุ่น ทำให้ต้องพึ่ง "ไซบะสึ" ซึ่งเป็นกลุ่มบริษัทยักษ์ใหญ่แถวหน้าของประเทศ อาทิ มิตซูบิชิ, ซุมิโตะโมะ เป็นต้น เข้ามาจัดการปัญหา รัฐบาลพยายามตราพระราชกฤษฎีกาเป็นการฉุกเฉินขึ้นเพื่อเปิดทางให้ธนาคารกลางญี่ปุ่นขยายวงเงินกู้เพื่อรักษากิจการของธนาคารเหล่านี้ แต่ก็ถูกยับยั้งโดยคณะองคมนตรี และนายกรัฐมนตรีถูกกดดันจนลาออก
นายกรัฐมนตรีคนใหม่ ทะนะกะ กิอิชิ ได้ควบคุมสถานการณ์ด้วยการประกาศวันหยุดธนาคารเป็นเวลาสามสัปดาห์และออกวงเงินกู้ฉุกเฉิน แม้จะบรรเทาปัญหาไปได้ แต่ก็ทำให้ธนาคารรายย่อยหลาย ๆ แห่งต้องปิดกิจการลง อย่างไรก็ตาม 5 เครือบริษัทผู้นำในไซบะสึนั้นมีอิทธิพลเหนือภาคธนาคารญี่ปุ่นไปจนสิ้นสุดสงครามโลกครั้งที่สอง
อ็อยเกน บล็อยเลอร์

เพาล์ อ็อยเกน บล็อยเลอร์ ([ˈɔʏɡeːn ˈblɔʏlɐ]; 30 เมษายน ค.ศ. 1857 – 15 กรกฎาคม ค.ศ. 1939) เป็นจิตแพทย์และนักสุพันธุศาสตร์ ชาวสวิส เกิดที่เมืองซ็อลลีโคน เรียนจบด้านการแพทย์จากมหาวิทยาลัยซูริก หลังเรียนจบ เขาทำงานเป็นผู้ช่วยแพทย์ที่คลินิกในกรุงแบร์น ก่อนจะกลับไปทำงานที่โรงพยาบาลในซูริก ปี ค.ศ. 1898 บล็อยเลอร์ได้รับตำแหน่งผู้อำนวยการโรงพยาบาลจิตเวชศาสตร์ที่บวร์คเฮิลทซ์ลี (Burghölzli) หลังจากนั้นไม่นาน เขาได้เสนอคำศัพท์หลายคำ เช่น schizophrenia, schizoid, autism เป็นต้น หลังเกษียณในปี ค.ศ. 1927 บล็อยเลอร์ก็เป็นอาจารย์สอนที่มหาวิทยาลัยซูริก และเสียชีวิตในปี ค.ศ. 1939
แอฟริกาเกมส์เยาวชน

แอฟริกาเกมส์เยาวชน หรือ แอฟริกายูธเกมส์  เป็นมหกรรมกีฬาหลากหลายชนิดระดับเยาวชนของทวีปแอฟริกา ซึ่งมีการจัดขึ้นในทุกสี่ปี ดำเนินจัดการแข่งขันโดยสมาคมแห่งชาติคณะกรรมการโอลิมปิกของแอฟริกา เริ่มแข่งขันครั้งแรกในปี ค.ศ. 2010 ที่ราบัต ประเทศโมร็อกโก
เทศกาลลิ้นจี่และเนื้อหมา

<ns>0</ns>
 <revision>
 <parentid>11841281</parentid>
 <timestamp>2024-10-24T07:38:34Z</timestamp>
 <contributor>
 <ip>110.77.162.147</ip>
 </contributor>
 <comment>/* อ้างอิง */</comment>
 <origin>11841286</origin>
 <model>wikitext</model>
 <format>text/x-wiki</format>
เทศกาลลิ้นจี่และเนื้อหมา โดยทั่วไปเรียก เทศกาลเนื้อหมายฺวี่หลิน เป็นการเฉลิมฉลองประจำปีจัดในยฺวี่หลิน เขตปกครองตนเองกว่างซี ประเทศจีน ระหว่างครีษมายันซึ่งผู้เข้าร่วมเทศกาลกินเนื้อหมาและลิ้นจี่ เทศกาลนี้กินเวลาประมาณสิบวัน โดยระหว่างนั้นประมาณว่ามีการบริโภคหมา 10,000–15,000 ตัว เทศกาลดังกล่าวถูกผู้สนับสนุนสวัสดิภาพสัตว์วิจารณ์
ภูมิหลัง.
เทศกาลนี้จัดขึ้นประจำปีในยฺวี่หลิน เขตปกครองตนเองกว่างซี ประเทศจีน ระหว่างครีษมายันในเดือนมิถุนายน โดยการกินเนื้อหมาและลิ้นจี่ เชื่อว่ากิจกรรมนี้ต้านฤทธิ์ความร้อนแห่งฤดูร้อน มีการบริโภคหมาประมาณ 10,000 ถึง 15,000 ตัวระหว่างเทศกาลสิบวัน
ในถ้อยแถลงที่ออกต่อสำนักข่าวซินหัว รัฐบาลท้องถิ่นของยฺวี่หลินปฏิเสธความเกี่ยวข้องหรือการสนับสนุนอย่างเป็นทางการใด ๆ ต่อเทศกาล โดยอธิบายว่าเป็นประเพณีท้องถิ่นโดย "ผู้อยู่อาศัยส่วนน้อยของยฺวี่หลิน" และโทษเหตุการณ์นี้ต่อธุรกิจและผู้อยู่อาศัยท้องถิ่น
ความกังวลด้านสวัสดิภาพสัตว์.
ผู้จัดเทศกาลอ้างว่าหมาถูกฆ่าอย่างมีมนุษยธรรม และ "การกินหมาไม่ต่างจากการกินเนื้อหมูหรือวัว" ทว่า ผู้รณรงค์อ้างว่าสัตว์ถูก "ปฏิบัติอย่างต่ำช้า" ศาสตราจารย์ พีเตอร์ เจ. ลี อ้างว่า หมาที่ถูกกินบางส่วนเป็นสัตว์เลี้ยงในครัวเรือนที่ถูกขโมย
ทรานส์จาการ์ตา

ทรานส์จาการ์ตา  เป็นระบบรถโดยสารประจำทางด่วนพิเศษในจาการ์ตา ประเทศอินโดนีเซีย และเป็นแห่งแรกในเอเชียตะวันออกเฉียงใต้ เริ่มดำเนินงานวันที่ 25 มกราคม ค.ศ. 2004 ช่วยอำนวยความสะดวกแก่ชาวจาการ์ตา โดยเฉพาะในชั่วโมงเร่งด่วน รถโดยสารจะวิ่งในช่องทางที่กำหนดเท่านั้น ในปี ค.ศ. 2014 มีสถิติผู้โดยสาร 350,000 คน และรถโดยสาร 500 เที่ยวต่อวัน
ณัฐพล สุขไชย

ณัฐพล สุขไชย (ชื่อเล่น: โน่; เกิด: 10 กันยายน พ.ศ. 2535) เป็นนักฟุตบอลชาวไทย ตำแหน่งกองหลัง โดยล่าสุดเล่นให้กับสโมสรโปลิศ เทโร ในไทยลีก 
โดยณัฐพลเคยเล่นในระดับลีกภูมิภาค ดิวิชัน 2 กับสโมสรนครนายก เอฟซี, มหาวิทยาลัยรังสิต และรังสิต เอฟซี ก่อนจะย้ายมาเล่นให้กับบางกอกกล๊าส ในเลกที่ 2 ของฤดูกาล 2015
ประวัติ.
ณัฐพล สุขไชย เกิดเมื่อวันที่ 10 กันยายน พ.ศ. 2535 เป็นชาวตำบลสามแยก, อำเภอเลิงนกทา จังหวัดยโสธร จบการศึกษาชั้นมัธยมที่โรงเรียนเลิงนกทา และศึกษาต่อในระดับอุดมศึกษาที่วิทยาลัยบริหารรัฐกิจและรัฐศาสตร์ มหาวิทยาลัยรังสิต
คิม อู-กิล

คิม อู-กิล  เกิดเมื่อ 17 ตุลาคม พ.ศ. 2492 เป็นนักมวยสากลสมัครเล่นชาวเกาหลีเหนือ เคยติดทีมชาติไปแข่งขันในกีฬาโอลิมปิก พ.ศ. 2515 ที่มิวนิก และได้เหรียญเงินในรุ่นไลต์ฟลายเวต โดยในรอบชิงชนะเลิศ คิมชกแพ้คะแนนเจิร์จ เกโด จากฮังการี (5:0) และเคยได้เหรียญทองแดงเอเชียนเกมส์รุ่นเดียวกันที่เตหะราน พ.ศ. 2517
ตูร์เดอฟร็องส์ 2015

ตูร์เดอฟร็องส์ 2015  เป็นการแข่งขันครั้งที่ 102 ของตูร์เดอฟร็องส์ ซึ่งเป็นหนึ่งในสามของรายการใหญ่ โดยการแข่งขันเริ่มขึ้นที่ ยูเทรกต์ ประเทศเนเธอร์แลนด์ ในวันที่ 4 กรกฎาคม จนถึงช็องเซลีเซ ปารีส ในวันที่ 26 กรกฎาคม รวมเป็นระยะทาง 3,360.3 กิโลเมตร (2,088 ไมล์) การแข่งขันนี้มีนักปั่นจักรยานเข้าร่วม 198 คน จาก 22 ทีมที่เข้ารอบในรอบ 21 ทีม โดยมีผู้ชนะคือ คริส ฟรูม ของทีมสกาย ส่วนอันดับสองและสามเป็นของไนโร ควินตานา และ อาเลคันโดร บัลเบร์เด นักปั่นทีมโมวิสตาร์ ตามลำดับ
ดิเอโก บาริโซเน

เดียโก ฟรันซิสโก บารีโซเน (29 พฤษภาคม พ.ศ. 2532 – 28 กรกฎาคม พ.ศ. 2558) เป็นนักฟุตบอลชาวอาร์เจนตินา ซึ่งเคยเล่นให้กับอูนีออนเดซานตาเฟ, อาร์เจนติโนส คูนีออร์ และ กลุบอัตเลตีโกลานุส ในตำแหน่งกองหลัง เขาเสียชีวิตในอุบัติเหตุรถชนเมื่อวันที่ 28 กรกฎาคม พ.ศ. 2558
โรส เบิร์น

แมรี โรส เบิร์น (;เกิด 24 กรกฎาคม ค.ศ. 1979) เป็นนักแสดงชาวออสเตรเลีย มีผลงานการแสดงเรื่องแรกในภาพยนตร์ออสเตรเลียเรื่อง "ดัลลัส ดอลส์" (ค.ศ. 1994) ก่อนที่เธอจะได้แสดงละครโทรทัศน์รวมทั้งภาพยนตร์ในประเทศออสเตรเลียอยู่เป็นระยะ ๆ ในช่วงยุคคริสต์ทศวรรษ 1990 จนกระทั่งในปี ค.ศ. 2000 เธอได้รับรางวัลวอลปี สาขานักแสดงนำหญิงยอดเยี่ยม จากเทศกาลภาพยนตร์นานาชาติเวนิส ทำให้ได้รับความสนใจจากสื่อต่างประเทศและมีโอกาสแสดงภาพยนตร์ฮอลลีวูดเรื่องแรก ในบท "ดอร์เม" หญิงรับใช้ของ "แพดเม่ อมิดาลา" (รับบทโดย นาตาลี พอร์ตแมน) ในภาพยนตร์ของจอร์จ ลูคัสเรื่อง "สตาร์ วอร์ส เอพพิโซด 2 กองทัพโคลนส์จู่โจม" (ค.ศ. 2002) จากนั้นเธอเริ่มมีชื่อเสียงในวงกว้างจากการรับบท "ไบรเซอีส" ในภาพยนตร์มหากาพย์อิงประวัติศาสตร์เรื่อง "ทรอย" (ค.ศ. 2004) และเป็นนักแสดงนำในภาพยนตร์เรื่อง "มหันตภัยเชื้อนรกถล่มเมือง" (ค.ศ. 2007) และ "รหัสวินาศโลก" (ค.ศ. 2009)
เบิร์น มีผลงานการแสดงที่ได้รับคำชื่นชมจากการรับบท "เอลเลน พาร์สันส์" ทนายความสาวในละครชุดเรื่อง "แดมเมจส์ เดิมพันยุติธรรม" (ค.ศ. 2007–2012) ที่แสดงนำโดยเกลนน์ โคลส จากผลงานละครชุดเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ สาขานักแสดงสมทบหญิงยอดเยี่ยม ประเภทมินิซีย์ทางโทรทัศน์ 2 ครั้ง และเข้าชิงรางวัลไพรม์ไทม์เอมมี สาขานักแสดงสมทบหญิงยอดเยี่ยม ในซีรีส์ประเภทดรามา 2 ครั้ง โดยผลงานเรื่องอื่น ๆ ของเธอเช่น "จับร็อคซ่าส์มาโชว์เฟี้ยว" (ค.ศ. 2010), "แก๊งค์เพื่อนเจ้าสาว แสบรั่วตัวแม่" (ค.ศ. 2011), "วิญญาณตามติด" ภาค 1–2 (ค.ศ. 2010–2013) รวมถึงร่วมแสดงในภาพยนตร์ชุด X-เม็น โดยรับบทเป็น "ดร.มอยรา แม็คแทกเกิร์ต" ใน "X-เม็น รุ่น 1" (ค.ศ. 2011) และ "X-เม็น อะพอคคาลิปส์" (ค.ศ. 2016)
โรส เบิร์น มีบุตรชาย 2 คนกับ บ็อบบี แคนนาวาลี นักแสดงชาวอเมริกัน คือ ร็อกโก แคนนาวาลี และ ราฟา แคนนาวาลี
ประวัติ.
โรส เบิร์น เกิดที่เมืองซิดนีย์ รัฐนิวเซาท์เวลส์ ประเทศออสเตรเลีย ในเขตชานเมืองที่ชื่อว่าบอลเมนโดยเธอเป็นบุตรสาวของ เจน ผู้บริหารโรงเรียนประถมศึกษา และ โรบิน เบิร์น นักสถิติและนักวิจัยการตลาด เธอมีพี่ชายและพี่สาวรวม 3 คนคือ จอร์จ, อลิซ และลูซี ครอบครัวของเธอมีเชื้อสายชาวไอริช–สกอตติช แม่ของเธอมีมุมมองทางศาสนาแบบอเทวนิยมไม่เชื่อในการมีอยู่ของพระเจ้า ส่วนตัวเธอและพ่อมีความเชื่อแบบอไญยนิยม
เบิร์น จบการศึกษาระดับชั้นประถมศึกษาจากโรงเรียนบอลเมน โดยเธอเรียนการแสดงที่โรงละครเยาวชนออสเตรเลียนควบคู่ไปด้วยตั้งแต่อายุ 8 ขวบ จากนั้นเธอเข้าเรียนชั้นมัธยมศึกษาที่โรงเรียนมัธยมฮันเตอร์ส ฮิลล์ ก่อนจะย้ายไปเรียนที่วิทยาลัยแบรดฟีลด์ เนื่องจากเป็นวิทยาลัยที่มีชื่อเสียงด้านการสอนศิลปะและการละคร หลังจากที่เธอเรียนจบชั้นมัธยมเธอได้ไปออดิชันเพื่อสมัครเข้าศึกษาต่อทางด้านการแสดงกับสถาบันศิลปะการแสดงเวสเทิร์นออสเตรเลีย และ สถาบันการละครแห่งชาติออสเตรเลีย แต่ไม่ผ่านการคัดเลือก เธอจึงไปเข้าเรียนหลักสูตร ศิลปศาสตรบัณฑิต จากมหาวิทยาลัยซิดนีย์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สาธารณรัฐอัฟกานิสถาน

สาธารณรัฐอัฟกานิสถาน (ดารี: جمهوری افغانستان) เป็นรัฐบาลที่ปกครองอัฟกานิสถาน หลังการล้มล้างระบอบกษัตริย์ในปี ค.ศ. 1973 โดยประธานาธิบดีโมฮัมเหม็ด ดาวูด ข่าน หลังขึ้นสู่อำนาจ เขาได้ใช้ระบบพรรคเดี่ยว ออกนโยบายสมัยใหม่หลายอย่าง และกวาดล้างศัตรูทางการเมือง ซึ่งรวมถึงกลุ่มคอมมิวนิสต์ที่เคยให้ความช่วยเหลือเขาในการล้มล้างระบอบกษัตริย์ อย่างไรก็ตาม วันที่ 27 เมษายน ค.ศ. 1978 รัฐบาลของเขาก็ถูกยึดอำนาจโดยพรรคประชาธิปไตยประชาชนอัฟกานิสถาน และภายหลังมีการจัดตั้งรัฐบาลคอมมิวนิสต์ขึ้น ส่วนตัวดาวูด ข่านและครอบครัวถูกสังหารในวันต่อมา
กายวิภาคศาสตร์พืช

กายวิภาคศาสตร์พืช เป็นวิชาที่ศึกษากายวิภาคศาสตร์ภายในพืช โดยดั้งเดิมรวมถึงวิชาสัณฐานวิทยาพืชซึ่งอธิบายถึงลักษณะทางกายภาพและโครงสร้างภายนอกของพืช ปัจจุบันสองวิชานี้ได้ถูกแยกออกจากกันตั้งแต่กลางศตวรรษที่ 20 ส่งผลให้วิชากายวิภาคศาสตร์พืชนี้ศึกษาเกี่ยวกับโครงสร้างภายในของพืชเท่านั้น ปัจจุบันวิชากายวิภาคศาสตร์พืชมักศึกษาในระดับเซลล์ของพืช และรวมถึงการศึกษาเนื้อเยื่อและวิชาการใช้กล้องจุลทรรศน์
การแบ่งโครงสร้าง.
กายวิภาคศาสตร์พืชมักจะแบ่งเป็นหมวดต่าง ๆ ดังนี้
 กายวิภาคศาสตร์ดอกไม้
Calyx
Corolla
Androecium
Gynoecium
 โครงสร้างใบ
 กายวิภาคศาสตร์ลำต้น
Stem structure
 กายวิภาคศาสตร์ผลไม้และเมล็ด
ออวุล
 โครงสร้างเมล็ด
Pericarp
ผลวิสามัญ
 กายวิภาคศาสตร์เนื้อไม้
 Bark
คอร์กแคมเบียม
เปลือกชั้นใน
วาสคิวลาร์แคมเบียม
 แก่นไม้และกระพี้ไม้
branch collar
 กายวิภาคศาสตร์ราก
โครงสร้างราก